plato-philosophy.leges 9.855
δίκη δὴ τούτῳ θάνατος , ἐλάχιστον τῶν κακῶν , τοὺς δὲ ἄλλους παράδειγμα ὀνήσει γενόμενος , ἀκλεὴς καὶ ὑπὲρ τοὺς τῆς χώρας ὅρους ἀφανισθείς · παισὶ δὲ καὶ γένει , ἐὰν φύγωσι τὰ πατρῷα ἤθη , κλέος ἔστω καὶ λόγος ἔντιμος λεγόμενος , ὡς εὖ τε καὶ ἀνδρείως εἰς ἀγαθὸν ἐκ κακοῦ διαπεφευγότων . δημόσια δὲ χρήματα οὐδενὸς τῶν τοιούτων τῇ πολιτείᾳ πρέπον ἂν εἴη γίγνεσθαι , ἐν ᾗ δεῖ τοὺς αὐτοὺς ἀεὶ καὶ ἴσους ὄντας διατελεῖν κλήρους . ζημίας δʼ ἐκτίσεις , ὅταν ἀδικεῖν ἄξια δοκῇ τις χρημάτων , ἐκτίνειν , ἂν ᾖ τι τῶν τοῦ κλήρου κατεσκευασμένου περιττεῦον , μέχρι τοσούτου ζημιωθέντα , τὸ δὲ πλέον μή · τὰς δʼ εἰς ταῦτα ἀκριβείας ἐκ τῶν ἀπογραφῶν νομοφύλακες σκοποῦντες τὸ σαφὲς ἐξαγγελλόντων ἀεὶ τοῖς δικασταῖς , ὅπως ἂν τῶν κλήρων ἀργὸς μηδεὶς μηδέποτε γίγνηται διʼ ἀπορίαν χρημάτων . ζημίας δὲ ἄν τις πλέονος ἄξιος εἶναι δοκῇ , ἐὰν ἄρα μή τινες ἐθέλωσιν αὐτὸν τῶν φίλων ἐγγυᾶσθαί τε καὶ συνεκτίνοντες ἀπελευθεροῦν , δεσμοῖς τε χρονίοις καὶ ἐμφανέσι καί τισιν προπηλακισμοῖς κολάζειν , ἄτιμον δὲ παντάπασιν μηδένα εἶναι μηδέποτε μηδʼ ἐφʼ ἑνὶ τῶν ἁμαρτημάτων , μηδʼ ὑπερορίαν φυγάδα · θάνατον δὲ ἢ δεσμοὺς ἢ πληγάς , ἤ τινας ἀμόρφους ἕδρας ἢ στάσεις ἢ παραστάσεις εἰς ἱερὰ ἐπὶ τὰ τῆς χώρας ἔσχατα , ἢ χρημάτων καθάπερ ἔμπροσθεν εἴπομεν ἐκτίσεις γίγνεσθαι δεῖν τὴν δίκην ταύτην , γιγνέσθω . δικασταὶ δὲ ἔστωσαν θανάτου πέρι νομοφύλακές τε καὶ τὸ τῶν περυσινῶν ἀρχόντων ἀριστίνδην ἀπομερισθὲν δικαστήριον · εἰσαγωγὰς δὲ τούτων καὶ προσκλήσεις καὶ ὅσα τοιαῦτα καὶ ὡς δεῖ γίγνεσθαι , τοῖς νεωτέροις νομοθέταις χρὴ μέλειν , τὴν διαψήφισιν δὲ ἡμέτερον ἔργον νομοθετεῖν . ἔστω δὴ φανερὰ μὲν ἡ ψῆφος τιθεμένη , πρὸ τούτου δὲ κατὰ τὸ στόμα τοῦ διώκοντός τε καὶ φεύγοντος ὁ δικαστὴς ἑξῆς ἡμῖν ἐγγύτατα κατὰ πρέσβιν ἱζέσθω , πάντες δʼ οἱ πολῖται , ὅσοιπερ ἂν ἄγωσι σχολήν , ἐπήκοοι ἔστωσαν σπουδῇ τῶν τοιούτων δικῶν . λέγειν δὲ ἕνα λόγον , πρῶτον μὲν τὸν διώκοντα , τὸν δὲ φεύγοντα δεύτερον · μετὰ δὲ τοὺς λόγους τούτους ἄρχεσθαι μὲν τὸν γεραίτατον ἀνακρίνοντα , ἰόντα εἰς τὴν τῶν λεχθέντων σκέψιν ἱκανήν , μετὰ δὲ τὸν πρεσβύτατον ἑξῆς ἅπαντας χρὴ διεξελθεῖν ὅτι ἂν παρʼ ἑκατέρου τις τῶν ἀντιδίκων ῥηθὲν ἢ μὴ ῥηθὲν ἐπιποθῇ τινα τρόπον · ὁ δὲ μηδὲν ποθῶν ἄλλῳ τὴν ἀνάκρισιν παραδιδότω .
Lemmas: δίκη δή οὗτος θάνατος , ἐλαχύς ὁ κακός , ὁ δέ ἄλλος παράδειγμα ὀνίνημι γίγνομαι , ἀκλεής καί ὑπέρ ὁ ὁ χώρα ὅρος ἀφανίζω · παῖς δέ καί γένος , ἐάν φεύγω ὁ πατρῷος ἦθος , κλέος εἰμί καί λόγος ἔντιμος λέγω , ὡς εὖ τε καί ἀνδρεῖος εἰς ἀγαθός ἐκ κακός διαφεύγω . δημόσιος δέ χρῆμα οὐδείς ὁ τοιοῦτος ὁ πολιτεία πρέπω ἄν εἰμί γίγνομαι , ἐν ὅς δέω ὁ αὐτός ἀεί καί ἴσος εἰμί διατελέω κλῆρος . ζημία δέ ἐκτίνω , ὅταν ἀδικέω ἄξιος δοκέω τις χρῆμα , ἐκτίνω , ἐάν εἰμί τις ὁ ὁ κλῆρος κατασκευάζω περισσεύω , μέχρι τοσοῦτος ζημιόω , ὁ δέ πολύς μή · ὁ δέ εἰς οὗτος ἀκρίβεια ἐκ ὁ ἀπογραφή νομοφύλαξ σκοπέω ὁ σαφής ἐξαγγέλλω ἀεί ὁ δικαστής , ὅπως ἄν ὁ κλῆρος ἀργός μηδείς μηδέποτε γίγνομαι διά ἀπορία χρῆμα . ζημία δέ ἐάν τις πολύς ἄξιος εἰμί δοκέω , ἐάν ἄρα μή τις ἐθέλω αὐτός ὁ φίλος ἐγγυάω τε καί συνεκτίνω ἀπελευθερόω , δεσμός τε χρόνιος καί ἐμφανής καί τις προπηλακισμός κολάζω , ἄτιμος δέ παντάπασι μηδείς εἰμί μηδέποτε μηδέ ἐπί εἷς ὁ ἁμάρτημα , μηδέ ὑπερορία φυγάς · θάνατος δέ ἤ δεσμός ἤ πληγή , ἤ τις ἄμορφος ἕδρα ἤ στάσις ἤ παράστασις εἰς ἱερόν ἐπί ὁ ὁ χώρα ἔσχατος , ἤ χρῆμα καθά ἔμπροσθεν λέγω ἔκτεισις γίγνομαι δέω ὁ δίκη οὗτος , γίγνομαι . δικαστής δέ εἰμί θάνατος περί νομοφύλαξ τε καί ὁ ὁ περυσινός ἄρχων ἀριστίνδην ἀπομερίζω δικαστήριον · εἰσαγωγή δέ οὗτος καί πρόσκλησις καί ὅσος τοιοῦτος καί ὡς δέω γίγνομαι , ὁ νεώτερος νομοθέτης χρή μέλω , ὁ διαψήφισις δέ ἡμέτερος ἔργον νομοθετέω . εἰμί δή φανερός μέν ὁ ψῆφος τίθημι , πρό οὗτος δέ κατά ὁ στόμα ὁ διώκω τε καί φεύγω ὁ δικαστής ἑξῆς ἐγώ ἐγγύς κατά πρέσβις ἵζω , πᾶς δέ ὁ πολίτης , ὅσος ἄν ἄγω σχολή , ἐπήκοος εἰμί σπουδή ὁ τοιοῦτος δίκη . λέγω δέ εἷς λόγος , πρῶτος μέν ὁ διώκω , ὁ δέ φεύγω δεύτερος · μετά δέ ὁ λόγος οὗτος ἄρχω μέν ὁ γεραιός ἀνακρίνω , ἔρχομαι εἰς ὁ ὁ λέγω σκέψις ἱκανός , μετά δέ ὁ πρέσβυς ἑξῆς ἅπας χρή διεξέρχομαι ὅτι ἄν παρά ἑκάτερος τις ὁ ἀντίδικος λέγω ἤ μή λέγω ἐπιπίνω τις τρόπος · ὁ δέ μηδείς ποθέω ἄλλος ὁ ἀνάκρισις παραδίδωμι .